# Paramaribo

| Paramaribo
 |
| --- |
| Ulica u ParamaribuUlica u Paramaribu |
|  |
| Koordinate: ﻿ / ﻿ |
| **Država** |  Surinam
 |
| **Distrikt** | Paramaribo
 |
| **Osnovan** | 1613.
 |
|  |
| **Površina**  |
|  - **Ukupna** | 183 km²
 |
| **Visina** | 3
 |
|  |
| **Stanovništvo** (2012.)
 |
|  - **Grad** | 240,924
 |
|  - **Gustoća** | 1,317stan./km²
 |
|  |
| **Vremenska zona** | UTC-3 (UTC)
 |
| Karta
 |
| Paramariboclass=notpageimage| Pozicija Maracaiba u Surinamu
 |

**Paramaribo** je glavni i najveći grad Surinama od 240,924 stanovnika.

Historijski centar grada Paramariba uvršten je 2002. na UNESKO-vu listu Svetske baštine.

## Historija

Mesto koje su Holanđani namenili za trgovinu, preuzeli su Englezi 1630. godine, a 1650. godine, grad je postao glavni grad nove engleske kolonije. Ova teritorija je često menjala vlasnike između Britanije i Holandije, ali je bio u holandskom vlasništvu 1667. godine i pod holandskom vladavinom od 1815. godine do nezavisnosti Surinama 1975. godine. Građani su uglavnom indijskog, domorodačkog, afričkog i holandskog porekla.

Januara 1821. godine, požar u centru grada je uništio preko 400 kuća i drugih zgrada. Druga vatra, septembra 1832. godine, uništila je još 46 kuća na zapadnom delu *Vaterkanta*.

## Geografija

Sinagoga iz Paramariba
Grad se prostire se duž obala rijeke Surinam u Distriktu Paramaribo, 15 km od obale Atlantskog okeana.

U centru Paramariba se nalazi „Trg nezavisnosti“ (*Onafhankelijkheidsplein*), na kome se nalaze predsednička palata i Narodna skupština.

Ostala poznata mesta uključuju Muzej Surinama, Muzej numizmatike, Fort Zelandiju (tvrđavu iz 17. veka), pijacu i kanale koji podsećaju na Holandiju. U gradu se nalaze raznovrsne holandske kolonijalne zgrade, uključujući Cupchiik coliseum.

U gradu postoji veliki dijapazon religioznih građevina što doprinosi etničkoj različitosti. Postoje dve sinagoge, nekoliko džamija, dva mandira, holandska reformistička crkva i rimokatolička Katedrala Svetog Petra i Pavla sagrađena 1885. godine od drveta. Veruje se da je to najveća drvena zgrada u Americi, međutim trenutno je zatvorena zbog popravki i restauracija.

## Demografija

Paramaribo ima oko 250.000 stanovnika, što je više od polovine stanovništva Surinama.

Paramaribo je poznat po svom raznovrsnom etničkom sastavu, uključujući Indijce, Kreole, Marone, Javance, američke indijance, Kineze i Evropljane (uglavnom holandskog i engleskog porekla).

## Ekonomija

Najznačajniji izvozni proizvodi ovog grada su zlato, boksit, šećerna trska, pirinač, kakao, kafa, rum i tropsko drveće. Cement i boje se proizvode u gradu.

Ima mnogo hotela u gradu, od kojih je glavni Torarica Hotel, koji ima kazino i obično se smatra najboljim i najvećim hotelom u Surinamu. Ostali hoteli su: Ambassador, Combi Inn, De Luifel, Eco-Resort, Fanna Guesthouse, Guesthouse Amice, Hotel Savoie, Krasnapolsky, Lisa's Guesthouse, Solana Guesthouse i YMCA Guesthouse.

## Prevoz

Grad opslužuje Internacionalni aerodrom Johan Adolf Pengel i *Zorg-en-Hoop* za lokalne letove.

## Kultura

Nedeljom i praznicima održava se popularno takmičenje ptica pevačica. Crne tvatve (*Oryzoborus crassirostris*) su najčešći takmičari.

Surinam ima samo jedan bioskop i on se nalazi u glavnom gradu.

## Sport

Paramaribo je mesto rođenja nekolicine fudbalskih igrača; neki od njih su kasnije ušli u reprezentaciju Holandije:

* Marten Atmodikoro
* Redži Blinker
* Edgar Davids
* Henk Frezer
* Džimi Flojd Haselbajnk
* Stanli Menzo
* Klarens Zejdorf
* Mark de Fris
* Fabijan Vilnis
* Aron Vinter
* Džeri de Jong
* Ulrih van Gobel

## Gradovi pobratimi

* Antwerpen, Belgija
* Hangzhou, NR Kina
* Willemstad, Curaçao
* Yogyakarta, Indonezija
* okrug Miami-Dade, Florida, Sjedinjene Države

## Reference

## Vanjske veze

* Mapa Paramariba
* Stranica sa nekim osnovnim podacima i slikama
* Mala galerija o Paramaribu
* Mapa na koju može da se klikne
* Audio intervju sa stanovnikom Paramariba o životu u Paramaribu Arhivirano 2007-11-17 na Wayback Machine-u
* Galerija slika Arhivirano 2007-10-12 na Wayback Machine-u
* Galerija fotografija Paramariba
* Galerija fotografija